**Tisztelt Ügyfeleink!**

2021. december 1. napjától a Nemzeti Média- és Hírközlési Hatóság honlapján (https://nmhh.hu) teszi elérhetővé a fogyasztók számára azt az informatikai programot, amely segítségével egyes tartós adathordozókról véglegesen törölhetők a személyes adatok. Az adattörlő alkalmazás a kereskedő által biztosított címkén szereplő adattörlő kóddal aktiválható, és a fogyasztó számára egy – az adattörlő alkalmazás által támogatott – tartós adathordozó adatainak egyszeri törlésére biztosít lehetőséget (726/2020. (XII.31) Kormányrendelet).

A kereskedő a címkét a vásárlás megtörténtét igazoló számviteli bizonylathoz, jótállási jegyhez, vagy a tartós adathordozó csomagolásához csatolja, és a fogyasztó részére térítésmentesen átadja.

Kérem éljenek a jogszabály adta lehetőséggel!

*Karcag, 2021. november 29.*

Hodos Julianna

Karcagi Járási Hivatal hivatalvezető

**Tisztelt Tartós Adathordozót Forgalmazó**

**Kereskedők!**

**Az adatok végleges hozzáférhetetlenné tételét lehetővé tevő alkalmazás** biztosításával kapcsolatos eljárási szabályok meghatározásáról szóló 726/2020. (XII.31) Kormányrendelet alapján a Nemzeti Média- és Hírközlési Hatóság az adattörlő alkalmazás használatát térítésmentesen biztosítja a kereskedő által a fogyasztó részére átadott címkével.

**A kereskedő a címkét a székhelye, vagy telephelye szerinti illetékes járási hivatalban veheti át. A Karcagi járásban:** Karcagi Járási Hivatal Hatósági Osztály (5300 Karcag, Kossuth tér 1. sz. 1. em. 9. sz iroda; Tel.: 59/795-141; 59/795-153).

**Az ügyintézők neve:** Branstädter Edit, Bihari-Angyal Zsuzsanna hatósági feladatokat ellátó kormánytisztviselők

**Ügyfélfogadási idő:**

Hétfő: 7.30– 16.30 óráig

Kedd: ügyfélfogadás szünetel

Szerda: 8.00 – 16.00 óráig

Csütörtök: 13.00 – 16.00 óráig

Péntek: 8.00 – 12.00 óráig

**Felhívjuk a kereskedők figyelmét, hogy a címke átvételekor az alábbi dokumentumokat kell bemutatni:**

- A kereskedő kereskedelmi tevékenység végzésére való jogosultságának igazolását (a kereskedelmi tevékenység végzésére jogosító okirat: a jegyzőtől kapott működési engedély vagy igazolás).

- A járási hivatalban címke átvételére csak a cégjegyzésre jogosult vezető, vagy annak meghatalmazottja jogosult (aláírási címpéldánnyal és/vagy általános meghatalmazással).

Az átadás-átvételi jegyzőkönyv aláírásához **bélyegző szükséges.**

A címkék átvétele érdekében kérem, hogy haladéktalanul vegyék fel a kapcsolatot a járási hivatal tisztviselőivel.

*Karcag, 2021. november 29.*

Hodos Julianna

Karcagi Járási Hivatal hivatalvezető